Valuutavahetus: Valuuta vahetamine on komplitseeritud - välismaalastele vahetab valuutat Bank of China. Vahetusprotseduur on pikk ja aeganõudev- palju pabereid ja dokumendikoopiaid. Kursid on kõikjal samad ja teenustasu ei ole. Hotellides on küll üleval valuutakursside tabelid, aga tegelikkuses on nad paljudes hotellides ainult informatiivsed - valuutat seal ei vahetata. Vahetavad suured hotelliketid ja korralikumad hotellid oma hotelli elanikele. Seega hoidke taskus alati natuke sularaha, et jõuda tagasi oma hotelli.